Държавен вестник, бр. 17, 2017 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  17
(3) Устният изпит се провежда не по-рано 
от 7 дни от обявлението по ал. 2.
(4) На устния изпит в конкурсите за млад-
ши съдии и за първоначално назначаване в 
районните съдилища чрез събеседване се 
проверяват знанията на кандидатите, като 
за целта се тегли по един въпрос от граж-
данскоправните науки, един въпрос от на-
казателноправните науки и един въпрос от 
конспекта по Кодекса за етично поведение на 
българските магистрати.
(5) На устния изпит в конкурсите за 
първоначално назначаване в окръжните и 
административните съдилища се проверяват 
чрез събеседване знанията на кандидатите, 
като се теглят два въпроса от съответната 
материя и един въпрос от конспекта по Ко-
декса за етично поведение на българските 
магистрати.
(6) На устния изпит в конкурсите за младши 
прокурори, младши следователи и за първона-
чално назначаване в окръжните прокуратури 
чрез събеседване се проверяват знанията на 
кандидатите, като за целта се теглят два въп­
роса от наказателноправните науки и един 
въпрос от конспекта по Кодекса за етично 
поведение на българските магистрати.
(7) При провеждането на устния изпит се 
изготвя аудиозапис, който се съхранява до 
влизане в сила на решението на съответната 
колегия на Висшия съдебен съвет за назнача-
ване на класираните кандидати. При необхо-
димост аудиозаписът се възпроизвежда и на 
хартиен носител. При оспорване аудиозаписът 
се прилага към преписката. 
Чл. 23. При определена повече от една 
изпитна комисия за един конкурс в началото 
на изпитния ден комисиите се разпределят по 
зали чрез изтеглен в присъствие на кандидати 
жребий, за което се съставя протокол. 
Чл. 24. (1) Писмените работи се проверя-
ват и оценяват анонимно от двама членове 
на конкурсната комисия, независимо един от 
друг, без взаимна консултация и без обмяна 
на информация за оценките им. Оценки върху 
писмената работа не се поставят.
(2) Писмените работи се оценяват от 
проверяващите по шестобалната система с 
точност до 0,25.
(3) Всеки оценяващ записва в свой индиви-
дуален протокол срещу номера на писмената 
работа поставената от него оценка.
(4) Индивидуалните протоколи се предават 
на председателя на комисията за изготвяне 
на окончателния протокол, който се подписва 
от членовете на комисията.
(5) Когато разликата в оценките на двамата 
проверители е до единица, крайната оценка 
е средноаритметична между двете оценки.
(6) Когато разликата в оценките е повече 
от единица, писмената работа се проверява 
и от трети проверяващ – член на комисията, 
посочен от нейния председател. Крайната оцен-
ка е средноаритметична между трите оценки. 
Чл. 25. (1) При оценяване на устния изпит 
всеки член на комисията оценява качествата 
на кандидата въз основа на неговите отгово-
ри по шестобална система с точност до 0,25, 
като непосредствено след събеседването в 
присъствието на кандидата нанася оценките 
си в индивидуален протокол.
(2) Оценката на кандидатите на устния 
изпит представлява средноаритметично число 
от оценките на всички членове на конкурсната 
комисия. Оценката се обявява на кандидата 
незабавно, за което той се подписва в про-
токола за резултатите от проведения изпит.
(3) Конкурсната комисия обявява резул-
татите от устния изпит в 7-дневен срок от 
провеждането му на общодостъпно място в 
сградата на Висшия съдебен съвет и на стра-
ницата му в интернет.
(4) За издържал устния изпит се счита 
кандидат, получил оценка не по-ниска от 
добър „4,00“. 
Чл. 26. (1) Конкурсната комисия извършва 
окончателното класирането на кандидатите 
чрез подреждането им по бал според резул-
татите от тяхното представяне и го отразява 
в протокол, който се подписва от всички 
членове на конкурсната комисия.
(2) Балът на всеки кандидат е сбор от 
оценката от писмения и устния изпит.
(3) Когато няколко кандидати имат равен 
бал, конкурсната комисия класира кандидата 
с по-висок общ успех от държавните изпити.
(4) Класирането се публикува на интернет 
страницата на Висшия съдебен съвет в 7-дне-
вен срок от изготвянето му.
(5) Списъците с класираните кандидати за 
младши съдии, младши прокурори и младши 
следователи се обявяват едновременно на ин-
тернет страницата на Висшия съдебен съвет.
Раздел V
Одобряване на издържалите конкурса кан­
дидати за младши съдии, младши прокурори 
и младши следователи
Чл. 27. (1) В 7-дневен срок от обявяването 
на класирането кандидатите представят във 
Висшия съдебен съвет декларациите по чл. 19а, 
ал. 1 от Закона за съдебната власт. Комисията 
по професионална етика към съответната ко-
легия на Висшия съдебен съвет є предоставя 
информация за притежаваните нравствени 
качества на класираните кандидати в рамките 
на обявените конкурсни длъжности и същия 
брой от следващите кандидати по реда на 
класирането и изготвя становище за всеки 
един от тях.